b'\n_START_ARTICLE_\nJessy Matador\n_START_SECTION_\nBiografija\n_START_PARAGRAPH_\nGim\xc4\x99s 1982\xc2\xa0m. spalio 27 d. Kin\xc5\xa1asoje, Zaire. Savo karjer\xc4\x85 prad\xc4\x97jo 2001 metais kaip \xc5\xa1ok\xc4\x97jas. V\xc4\x97liau prisijung\xc4\x97 prie \xc5\xa1oki\xc5\xb3 grup\xc4\x97s Les c\xc5\x93urs bris\xc3\xa9s, su kuria jis gastroliavo JAV, Kongo DR, Jungtin\xc4\x97je Karalyst\xc4\x97je, Italijoje ir Kanadoje._NEWLINE_2010\xc2\xa0m. vasario 19 d. Pranc\xc5\xabzijos televizijos sprendimu i\xc5\xa1rinktas Pranc\xc5\xabzijos atstovu 2010 m. Eurovizijos dain\xc5\xb3 konkurse. Pranc\xc5\xabzija, kaip viena i\xc5\xa1 keturi\xc5\xb3 \xc5\xa1ali\xc5\xb3 (kartu su Jungtine Karalyste, Vokietija ir Ispanija), labiausiai prisidedan\xc4\x8di\xc5\xb3 prie Eurovizijos finansavimo, turi teis\xc4\x99 kasmet pasirodyti i\xc5\xa1 karto konkurso finale. Daina \xe2\x80\x9eAllez Ola Ol\xc3\xa9\xe2\x80\x9c pristatyta kovo 19 d. Eurovizijoje daina su 82 ta\xc5\xa1kais u\xc5\xbe\xc4\x97m\xc4\x97 dvylikt\xc4\x85 viet\xc4\x85.'